b'\n_START_ARTICLE_\nVisaginas\n_START_SECTION_\nPavadinimo kilm\xc4\x97\n_START_PARAGRAPH_\nLKP CK sekretorius Algirdas Ferensas min\xc4\x97jo tokius svarstytus naujojo miesto vardus: Auk\xc5\xa1tai\xc4\x8diai, Au\xc5\xa1rin\xc4\x97, Broluva (analogija su Bratsko miestu, i\xc5\xa1augusiu prie giganti\xc5\xa1kos hidroelektrin\xc4\x97s ant Angaros up\xc4\x97s), Gali\xc5\xabni\xc5\xa1kis, Gali\xc5\xabnai, Liaud\xc4\x97nai, Drauguva, \xc5\xa0vies\xc5\xabnai, Tarybi\xc5\xa1k\xc4\x97s (analogija su Sovetsko miestu Kaliningrado srity\xc2\xadje, buvusia Til\xc5\xbee), Gra\xc5\xbeuoliai, S\xc4\x97liai, Taik\xc5\xabnai (analogija su gyvenviete Mirnu, deimant\xc5\xb3 sostine Jakutijoje), Saul\xc4\x97nai, Saul\xc4\x97tekiai, Uranija, Gabija._NEWLINE_Pavadinimo pasirinkim\xc4\x85 s\xc4\x85lygojo ir kalbiniai ypatumai. Nor\xc4\x97ta, kad j\xc4\xaf b\xc5\xabt\xc5\xb3 galima lengvai i\xc5\xa1tarti rusi\xc5\xa1kai ir daugeliu kit\xc5\xb3 kalb\xc5\xb3. Pasirinkta Atomava, kur\xc4\xaf es\xc4\x85 ir japoni\xc5\xa1kai nesunkiai b\xc5\xabt\xc5\xb3 galima i\xc5\xa1tarti. Ta\xc4\x8diau v\xc4\x97liau buvo nutarta miest\xc4\x85 pavadinti Snie\xc4\x8dkumi\xc2\xa0\xe2\x80\x93 Lietuvos SSR funkcionieriaus Antano Snie\xc4\x8dkaus (1903\xe2\x80\x931974) garbei. Toks pavadinimas patvirtintas 1977\xc2\xa0m. rugs\xc4\x97jo 26 d. LSSR AT prezidiumo \xc4\xafsaku._NEWLINE_1992\xc2\xa0m. rugs\xc4\x97jo 22 d. LR AT nutarimu Nr. I-2899 miestas pervadintas Visaginu pagal greta telk\xc5\xa1ant\xc4\xaf Visagino e\xc5\xbeer\xc4\x85. Pastarasis gali b\xc5\xabti yra kil\xc4\x99s nuo fraz\xc4\x97s \xe2\x80\x9evisi ginasi\xe2\x80\x9c\xc2\xa0\xe2\x80\x93 legendos byloja kadaise e\xc5\xbeere buvus daug gyva\xc4\x8di\xc5\xb3, nuo kuri\xc5\xb3 visiems reik\xc4\x97j\xc4\x99 gintis. Kiti labiausiai svarstyti variantai buvo Dr\xc5\xabk\xc5\xa1iai ir S\xc4\x97liai.\n_START_SECTION_\nEkonomika\n_START_PARAGRAPH_\nNet ir po reaktori\xc5\xb3 sustabdymo Ignalinos atomin\xc4\x97 elektrin\xc4\x97 lieka did\xc5\xbeiausia regiono \xc4\xafmon\xc4\x97, kurioje dirba dirba daugiau kaip 2000 darbuotoj\xc5\xb3. \xc4\xaemon\xc4\x97s misija\xc2\xa0\xe2\x80\x93 saugiai ir laiku \xc4\xafgyvendinti analog\xc5\xb3 pasaulyje neturint\xc4\xaf projekt\xc4\x85\xc2\xa0\xe2\x80\x93 racionaliai naudojant i\xc5\xa1teklius nutraukti atomin\xc4\x97s elektrin\xc4\x97s su RBMK tipo reaktoriais eksploatavim\xc4\x85._NEWLINE_1992\xc2\xa0m. \xc4\xafsteigta UAB \xe2\x80\x9eKogus\xe2\x80\x9c, gaminanti su\xc5\xa1aldytus pusgaminius (kold\xc5\xabnus, virtinius, lietinius blynelius ir kita produkcija su \xc4\xafvairiais \xc4\xafdarais). \xc4\xaemon\xc4\x97s produkcija gerai \xc5\xbeinoma Lietuvos vidaus rinkoje, taip pat didel\xc4\x97 produkcijos dalis eksportuojama \xc4\xaf u\xc5\xbesien\xc4\xaf. Pagrindiniai partneriai Lietuvoje yra stambiausi prekybos tinklai, tokie kaip: MAXIMA LT, UAB; UAB \xe2\x80\x9ePalink\xe2\x80\x9c; UAB \xe2\x80\x9eNorfos ma\xc5\xbemena\xe2\x80\x9c; UAB \xe2\x80\x9eRIMI LIETUVA\xe2\x80\x9c ir kt. \xc4\xaemon\xc4\x97je dirba apie 90 darbuotoj\xc5\xb3._NEWLINE_1997 metais Visagine, bankrutavusio \xe2\x80\x9eTrilypio\xe2\x80\x9c siuvimo fabriko patalpose, \xc4\xafsik\xc5\xabr\xc4\x97 vokie\xc4\x8di\xc5\xb3 kapitalo vyri\xc5\xa1k\xc5\xb3 kostium\xc5\xb3 siuvimo bendrov\xc4\x97 \xe2\x80\x9eVisatex\xe2\x80\x9c. Per metus \xe2\x80\x9eVisatex\xe2\x80\x9c pasiuva apie 200 t\xc5\xabkst. vyri\xc5\xa1k\xc5\xb3 kostium\xc5\xb3. Lietuvoje lieka tik ma\xc5\xbedaug 2 proc. bendrov\xc4\x97s produkcijos\xc2\xa0\xe2\x80\x93 juos \xc4\xafmon\xc4\x97 pagal u\xc5\xbesakymus siuva \xe2\x80\x9eAprangai\xe2\x80\x9c. Lik\xc4\x99 gaminiai eksportuojami \xc4\xaf Europos S\xc4\x85jungos \xc5\xa1alis. Did\xc5\xbeiausi \xe2\x80\x9eVisatex\xe2\x80\x9c u\xc5\xbesakovai\xc2\xa0\xe2\x80\x93 Ispanijos, Vokietijos, \xc5\xa0vedijos bei Suomijos \xc4\xafmon\xc4\x97s. Fabrike dirba 600\xe2\x80\x93650 darbuotoj\xc5\xb3._NEWLINE_Nuo 2006 met\xc5\xb3 Visagino pramonin\xc4\x97je zonoje, Karl\xc5\xb3 kaime, veikia bald\xc5\xb3 gamykla \xe2\x80\x9eVisagino linija\xe2\x80\x9c, priklausanti lietuvi\xc5\xa1ko kapitalo koncernui SBA. Pagaminta produkcija yra eksportuojama ir parduodama Vakar\xc5\xb3 ir Ryt\xc5\xb3 Europoje, \xc5\xa0iaur\xc4\x97s Amerikoje, Tolimuosiuose Rytuose, Japonijoje. \xc2\xa0Pagrindinis UAB \xe2\x80\x9eVisagino linija\xe2\x80\x9c klientas ir partneris yra koncernas IKEA, kuriam gaminami keleto tip\xc5\xb3 skirting\xc5\xb3 apdail\xc5\xb3 svetain\xc4\x97s stalai, komodos bei \xc4\xafvairi\xc5\xb3 tip\xc5\xb3 lentynos. \xc4\xaemon\xc4\x97je dirba apie 650 darbuotoj\xc5\xb3._NEWLINE_Visagine \xc4\xafsik\xc5\xabrusios kelios statybos, metalo konstrukcij\xc5\xb3, betono ir gel\xc5\xbebetonio gamini\xc5\xb3 gamybos \xc4\xafmon\xc4\x97s.\n_START_SECTION_\nUrbanizacija\n_START_PARAGRAPH_\nMieste gyventoj\xc5\xb3 skai\xc4\x8dius spar\xc4\x8diai ma\xc5\xbe\xc4\x97ja. Palyginimui, 1989 metais mieste gyveno 32 438 \xc5\xbemoni\xc5\xb3, 2014 metais\xc2\xa0\xe2\x80\x93 20 532 \xc5\xbemoni\xc5\xb3. Prijungus prie Visagino savivaldyb\xc4\x97s dal\xc4\xaf Ignalinos rajono teritorijos, atsirado kaimo gyventoj\xc5\xb3.\n_START_SECTION_\nKra\xc5\xa1tin\xc4\x97s koordinat\xc4\x97s\n_START_PARAGRAPH_\n\xc2\xa0_NEWLINE_55\xc2\xb0 37\xe2\x80\xb2 00\xe2\x80\xb3_NEWLINE_\xc2\xa0_NEWLINE_26\xc2\xb0 23\xe2\x80\xb2 50\xe2\x80\xb3_NEWLINE_26\xc2\xb0 27\xe2\x80\xb2 30\xe2\x80\xb3_NEWLINE_\xc2\xa0_NEWLINE_55\xc2\xb0 34\xe2\x80\xb2 40\xe2\x80\xb3_NEWLINE_\xc2\xa0\n_START_SECTION_\nSportas\n_START_PARAGRAPH_\nYra rekonstruotas Visagino centrinis stadionas.\n_START_SECTION_\nPopuliarioje kult\xc5\xabroje\n_START_PARAGRAPH_\n2017 m. \xc4\x8dia filmuotas Olgos \xc4\x8cernovait\xc4\x97s dokumentinis filmas apie Visagin\xc4\x85 - "Drugelio miestas"._NEWLINE_2018 m. vasar\xc4\x85 Visagine buvo filmuotas HBO mini-serialas "\xc4\x8cernobylis". Filmo k\xc5\xabr\xc4\x97jus sudomino jau nebeveikianti Visagino atomin\xc4\x97 elektrin\xc4\x97, kurioje buvo \xc4\xafdiegtas toks pat reaktorius (RBMK) kaip ir \xc4\x8cernobylio atomin\xc4\x97je elektrin\xc4\x97je.'